
BA Addysg Gynradd (SAC)
Cydnabyddiaeth AI (Deallusrwydd Artiffisial)
Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn.
Rwy’n cadarnhau nad wyf wedi cyflwyno unrhyw ddefnyddiau a gynhyrchwyd gan AI fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth.

Pa strategaethau sy'n cael eu defnyddio yn yr ysgol i gefnogi dysgwyr gydag ADY?
Cyflwyniad:
Nodir yn neddf Anghenion Dysgu Ychwanegol(ADY) Llywodraeth Cymru(2020) dylai pob ysgol yng Nghymru manteisio ar gyfleoedd er mwyn sicrhau addysg gynhwysol a chefnogaeth i bob disgybl ag ADY. Ymhelaetha Estyn(2022) ar y pwynt yma gan ddweud bod hyn yn ofyniad statudol. Sbarduna hyn felly’r cwestiwn ymchwil “Pa strategaethau sy'n cael eu defnyddio yn yr ysgol i gefnogi dysgwyr gydag ADY?” Cynhaliwyd yr ymchwil mewn ysgol ar gyrion Abertawe, er mwyn sicrhau bod canllawiau BERA (2024) yn cael eu gwireddu. Ni fydd yr ysgol yn cael ei henwi er mwyn diogelu preifatrwydd. Yn ôl adolygiad Estyn (2024) mae 4.9% o’r disgyblion yn yr ysgol yn ddysgwyr ag ADY sydd ychydig yn is na’r cyfartaledd cenedlaethol sef 13.2%. Er hyn atega Ryder(2013), Siencyn(2008), Arshad, Wrigley a Pratt(2020) yr ofyniad cyfreithiol dylai pob ysgol sefydlu systemau er mwyn sicrhau addysg gynhwysol i blant ag ADY. Mae’n hanfodol bod yr ysgol dan sylw yn cyflawni hyn gan fod gwella systemau ADY yn rhan o gynllun datblygu’r ysgol(Llywodraeth Cymru 2014). Cynhaliwyd felly astudiaeth achos archwiliadol i gasglu data i geisio dyfnhau dealltwriaeth o’r cwestiwn ymchwil uchod. Defnyddir dulliau i geisio casglu’r data yma sy’n cynnwys cyfweliad gyda chydlynydd anghenion dysgu ychwanegol(CADY) yr ysgol yn ogystal ag arsylwadau o strategaethau gwahanol ar waith ac ymatebion y dysgwyr iddynt.
Adolygiad Llenyddiaeth:
Dadleua Spence(2019), Hawkins a Rouse(2019) er mwyn i ysgol i fod yn llwyddiannus wrth ddarparu addysg gynhwysol i blant ag ADY bod angen mabwysiadu cyfres o strategaethau i ddefnyddio gyda’r plant yma ar lawr y dosbarth. Ymhelaetha Bryant, Bryant, Smith(2020) a Glazzard et al(2019) ymhellach gan ddweud bod y defnydd o strategaethau yn gallu hyrwyddo dysgu effeithiol ac maent yn darparu sylfaen i athrawon i fonitro dysgu a mesur datblygiad. Nodir yn egwyddorion addysgegol Llywodraeth Cymru(2022) dylai ysgolion defnyddio cymysgedd o ddulliau i gefnogi plant beth bynnag yw eu hanghenion ar lawr y dosbarth. Datblyga Estyn(2023) y pwynt yma ymhellach gan ddatgan mai nod pob ysgol yng  Nghymru yw meithrin strategaethau ar gyfer plant ag ADY er mwyn cefnogi eu cynnydd, datblygiad ac i annog nhw felly i ddatblygu yn ddinasyddion cyflawn yn ôl dibenion Llywodraeth Cymru(2022). Ymhelaetha Radford et al(2015) ymhellach gan ddweud bod defnyddio strategaethau gyda dysgwyr ag ADY yn darparu sylfaen gadarn iddynt i gyflawni eu llawn potensial. Dyweda Conn a Hutt(2020)  a Anggadewi(2017) bod hi’n hollbwysig bod athrawon yn gweithio gyda dysgwyr ag ADY er mwyn cydweithio i greu cyfres o strategaethau i ddefnyddio ar lawr y dosbarth er mwyn hyrwyddo cynnydd. Gwelir tebygrwydd yn theori Vygotsky(1978) gan ddywedir y theori  bod potensial  plentyn yn cael ei bennu gan athro gwybodus sydd yn ymdrechu i fonitro a datblygu gallu'r plentyn. Datblyga Gray, Mcblain(2015), Aubrey a Riley(2022) y syniad yma ymhellach gan ddweud wrth annog disgyblion i gydweithio gydag oedolion bod hyn yn annog dysgwyr i weithio hyd eithaf eu potensial. 
Ar y llaw arall dadleua Ryder(2013) bod angen bod yn ofalus wrth fabwysiadu strategaethau i ddefnyddio gyda phlant ADY gan ni fydd pob strategaeth yn gweithio gyda phob un disgybl gan fod anghenion pob un ohonynt yn unigryw. O ganlyniad mi fydd angen i’r athro dylunio strategaethau gwahanol a chynhwysol er mwyn diwallu anghenion pob un disgybl. Datblyga Crutchley(2017) a Quirke(2020)  y pwynt yma ymhellach gan ddweud ni fydd hyn yn bosib oherwydd diffyg hyfforddiant a phroblemau cyllid, golygir hyn felly mi fydd athrawon yn gweld hi’n anodd i ddatblygu ac i feithrin strategaethau unigryw ar gyfer pob disgybl ag ADY, golygir hyn felly ni fydd y gefnogaeth briodol yn cael i ddarparu ar gyfer pob plentyn ag ADY. Dadleua Dash(2018), Doherty a Hughes(2014) bod dibynnu ar y ddefnydd o strategaethau ar lawr y dosbarth fel dull i gefnogi dysgwyr ag ADY yn anodd iawn gan fod nifer o athrawon yn profi diffyg hyder wrth ddysgu mewn amgylchedd cynhwysol. Mae’r athrawon yma yn gweld hi’n anodd i feddwl am strategaethau i ddefnyddio gyda phlant ag ADY ac o ganlyniad maent yn penderfynu peidio defnyddio unrhyw strategaeth gan nid ydynt yn teimlo’n ddigon hyderus i osod y strategaethau ar waith. Nid diffyg hyder yw’r unig rwystr sydd yn atal addysg gynhwysol, dadleua Balli(2016) bod diffyg amser a chefnogaeth yn arwain at ddiffyg cynnydd. Nid oes gan athrawon amser i ddarparu cymorth un i un ar gyfer y disgyblion sydd ag ADY yn ogystal â diwallu anghenion pob disgybl arall yn y dosbarth. Heb amser a chefnogaeth nid yw addysg gynhwysol yn bosib, golygir hyn felly cynnydd yn cael ei hatal.
Astudiaeth achos:
Diffinia Denscombe(2014) astudiaeth achos archwiliadol fel dull ymchwil sy’n caniatau i’r ymchwilydd i gasglu gwybodaeth a data ddofn i gefnogi neu i wrthwynebu datganiadau ymchwil. Nid pwrpas astudiaeth achos archwiliadol yw i ddarganfod canlyniad pendant ond yn hytrach i fabwysiadu dealltwriaeth eglur o’r pwnc ymchwil o dan sylw(Simons, 2009). Ymhelaetha Coe et al(2021) a Thomas(2017) ymhellach gan ddweud bod modd i astudiaeth achos archwiliadol casglu a chynhyrchu data dibynadwy a dilys gan fod yr ymchwil wedi ei selio ar brofiadau bywyd go iawn. Datblyga Stake(1995) y pwynt yma ymhellach gan ddweud nid oes angen dibynnu a’r theoriau i gasglu data ar gyfer yr astudiaeth achos gan fod y dystiolaeth wedi ei selio ar ddigwyddiadau a datganiadau bywyd go iawn gan gyfranogwyr. Dyweda Yin(2018) bod astudiaeth achos yn ffynhonnell ymchwil dibynadwy a dilys gan er mwyn cynnal astudiaeth achos llwyddiannus bod angen defnyddio mwy nag un dull ymchwil i gasglu data. Golygir hyn felly data eang yn cael ei chasglu er mwyn cefnogi’r astudiaeth. Gwelir enghraifft o hyn yn y prosiect ymchwil gan er mwyn casglu data ar gyfer yr astudiaeth defnyddir amryw o ddulliau ymchwil gan gynnwys arsylwadau a chyfweliadau, gwelir hyn yn atodiad 3,4 a 5. 
Er y cryfderau a nodir uchod gwela Yin(2013) a Bedrettin(2015) ochr arall y geiniog gan ddatgan bod gwendidau yn gallu codi wrth fynd ati i gynnal astudiaeth achos, megis nid oes modd cyffredinoli’r data casgwyld yn ystod yr astudiaeth gan fod y data cynhyrchwyd yn ystod yr astudiaeth wedi cael i gynhyrchu gan sampl fach ac felly nid yw’r data yn cynrychioli’r boblogaeth ehangach. Gwelir enghraifft o hyn yn y gwaith ymchwil gan dim ond 8 cyfranogwyr oedd yn rhan o’r astudiaeth ac o ganlyniad nid oes modd cyffredinoli’r data. Ychwanega Cohen, Manion a Morrison(2017) a Rebolj(2013) wendid arall wrth gynnal astudiaeth achos sef nid oes modd i’r data cael ei wirio gan rywun allanol gan fod y data a chasglwyd yn ystod yr ymchwil wedi digwydd yn y fan a’r lle ac nid oes modd ailadrodd. Golygir felly bod angen ymddiried yn yr ymchwilydd i gynhyrchu data ymchwil dibynadwy ar gyfer yr astudiaeth ac i beidio gadael i ragfarn, barn bersonol neu safleoldeb effeithio ar y data. Dyweda Rothstein a Shoben(2013) bod hyn anodd iawn gan fod pob astudiaeth ymchwil yn gallu bod yn rhagfarnllyd i ryw raddau. Dyweda Sharma(2017)  er mwyn cynnal astudiaeth achos llwyddiannus bod angen dewis sampl gynrychioliadol, gan fod yr astudiaeth achos yma yn ffocysu ar ADY dewisir disgyblion ADY i gymryd rhan a CADY’r ysgol i geisio sicrhau bod y cyfranogwyr yn cynhyrchu data hygyrch ac o werth ar gyfer yr astudiaeth.
Dulliau ymchwil:
Defnyddir dau ddull ymchwil wrth fynd ati i gasglu data ar gyfer yr astudiaeth achos sef arsylwadau a chyfweliad, gwelir enghreifftiau o hyn yn atodiad 3,4 a 5. Yn ystod yr astudiaeth defnyddir arsylwad anghyfranogol i gasglu data, dyweda Barrios et al(2024) bod arsylwad anghyfranogol yn fodd effeithiol iawn o gasglu data gan fod moddi i’r arsylwad lleihau’r safleoldeb sydd yn gysylltiedig gyda’r ymchwil gan nad yw’r ymchwilydd yn cymryd rhan yn y weithgaredd. Ymhelaetha Greig, Taylor ,Mackay(2013), Forman a Hall(2005)  ymhellach gan ddweud bod arsylwadau anghyfranogol yn caniatau i blant arwain trywydd yr ymchwil. Dyweda Estyn(2020) bod caniatau i ddysgwyr arwain yr ymchwil yn holl bwysig gan olyga hyn bod data dibynadwy a dilys yn cael ei gynhyrchu a’i chasglu gan fod y data yn seiliedig ar brofiadau bywyd go iawn. Gwelir enghreifftiau o hyn yn atodiad 5. Ymhelaetha Kawulich(2012),Courtney a Mujis(2024) ymhellach gan ddweud bod arsylwadau yn caniatau i ymchwilwyr i ddarparu  ac i greu disgrifiad manwl a chyfoethog o’r astudiaeth achos. Golygir hyn unwaith eto data dilys a dibynadwy yn cael i gynhyrchu sydd felly yn mynd i gryfhau hygrededd yr astudiaeth achos ymhellach. Cryfder arall sydd yn gysylltiedig gyda chynnal arsylwadau dyweda Kawulich(2005) yw bod arsylwadau yn caniatau i ymchwilwyr i edrych a’r ymadroddion corfforol neu mynegiant wyneb. Golygir hyn felly nid oes angen i’r cyfranogwyr i fynegi eu ymatebion yn eiriol. Defnyddir y cryfder yma yn aml yn ystod yr astudiaeth achos, wrth arsylwi disgybl gyda mudanod dewisol, golygir yr arsylwad bod modd dal casglu data wrth ffocysu ar osgo corff a mynegiant wyneb y cyfranogwyr, gwelir enghraifft o hyn yn atodiad 5. Dyweda Papatheodorou, Luff a Gill(2011) bod arsylwadau yn ffynhonnell ymchwil allweddol sydd yn caniatau i ymchwilwyr i ddarganfod sut mae plant yn datblygu yn wybyddol, cymdeithasol ac emosiynol.
Er hyn dadleua Tisdall, Davis, Gallagher(2009) nad yw arsylwadau anghyfranogol yn fodd effeithiol o gasglu data. Er nad yw’r ymchwilwyr yn cymryd rhan yn y weithgaredd maent dal yn gallu effeithio ar ymddygiad y disgyblion sydd yn rhan o’r astudiaeth felly gellir cwestiynu hygrededd y data. Dyweda Denscombe(2014) a Holmes(2020) bod arsylwadau ond yn gallu bod yn werthfawr fel dull ymchwil os yw’r ymchwilydd wedi derbyn hyfforddiant ar sut i gynnal a chofnodi arsylwadau yn effeithiol. Heb hyfforddiant gellir cwestiynu a yw’r ymchwilydd yn casglu a chofnodi data dibynadwy a chywir neu a oes safleoldeb yn gysylltiedig gyda’r data ar ymchwil er enghraifft a yw’r ymchwilydd wedi newid y data neu cofnodi’r data yn anghywir er mwy newid trywydd yr ymchwil. Mi fydd arsylwadau anghyfranogol dim ond yn gweithio yn effeithiol os yw’r cyfranogwyr sydd yn cymryd rhan yn yr astudiaeth yn  teimlo’n ddigon cyfforddus i gymryd rhan. Dyweda Ellis, Kirby a Osborne(2023) weithiau bod plant gydag ADY yn teimlo’n anghyfforddus wrth gyfarfod rhywun newydd ac o ganlyniad yn teimlo wedi llethu gyda’r sefyllfa ac yn dewis peidio cymryd rhan. Gwelwyd hyn yn digwydd yn yr ysgol ymchwil gyda phlentyn awtistig yn teimlo’n anghyfforddus wrth cael cael ei arsylwi gan rywun diethr ac anghyfarwydd ac felly yn penderfynu tynnu nôl o’r arsylwad. Cofnodwyd yr holl ddata a chasglwyd yn ystod yr arsylwadau mewn tabl arsylwadau, gwelir y tabl yn atodiad 5. 
Cynhaliwyd cyfweliad lled strwythuredig gyda CADY’r ysgol er mwyn ceisio casglu data eang ar gyfer yr astudiaeth, gwelir yn atodiad 3 a 4. Dadleua Alshenqeti(2014) a Almari(2019)  mai cynnal cyfweliad lled-strwythuredig yw’r modd orau o gasglu data gan fod cyfweliad lled-strwythuredig fwy fel sgwrs yn hytrach na chyfweliad, golygir felly bod modd i’r cyfranogwyr arwain trywydd y cyfweliad yn hytrach na’r ymchwilydd. Ymhelaetha Denscombe(2014) gan ddweud cryfder arall sydd gan gyfweliad lled strwythuredig yw ei fod yn caniatau i’r ymchwilydd i addasu cwestiynau’r cyfweliad yn ystod y cyfweliad, golyga hyn felly mwy o ddata yn cael eu casglu. Gwelir hyn yn digwydd yn atodiad 4. Dyweda Cohen, Manion a Morrison(2017) bod modd i gyfweliadau casglu data manwl a hygyrch mewn cyfnod byr o amser. Gwelwyd hyn yn digwydd yn yr ysgol ymchwil gan llwyddwyd i gynnal y cyfweliad mewn llai na 15 munud. Golyga hyn felly y potensial i fwy o gyfranogwyr i gymryd rhan gan nid yw’r cyfweliad yn cymryd llawer o amser i gynnal. Gofynnwyd cyfres o gwestiynau agored er mwyn ceisio dyfnhau dealltwriaeth ymhellach o’r astudiaeth, gwelir y cwestiynau yn atodiad 3. Cytuna Coe et al(2021) mai gofyn cwestiynau agored mewn cyfweliad yw’r modd orau o gasglu data manwl gan fod cwestiynau agored yn caniatau i gyfranogwyr mynegi eu syniadau a theimladau heb unrhyw rwystrau.
Serch hyn, dyweda Luo a Wildemuth(2009) nid oes modd dibynnu ar gyfweliadau i gasglu data dibynadwy gan efallai mi fydd cyfranogwyr yn newid neu addasu eu hymatebion er mwyn ceisio plesio a chadw’r ymchwilydd yn hapus. Ymhelaetha Hobson a Townsend(2014) ar y pwynt yma ymhellach gan ddweud os yw cyfranogwyr yn teimlo’n anghyfforddus mewn sefyllfa cyfweliad efallai mi fydd y cyfranogwyr yn penderfynu i beidio datgelu gwybodaeth gan eu bod yn teimlo’n anghyfforddus. Yn yr ysgol ymchwil gofynnwyd i’r cyfranogwyr ble y hoffem gynnal y cyfweliad er mwyn ceisio sicrhau bod y cyfranogwyr yn teimlo mor gyfforddus â phosib wrth ddatgelu gwybodaeth, gwelir hyn yn atodiad 1. Dadleua Powney a Watts(2018) nid oes modd dibynnu ar gyfweliadau i gasglu data eang gan fod nifer y cyfranogwyr yn gallu bod yn isel iawn gan nad yw pawb yn teimlo’n gyfforddus i gymryd rhan neu mae amser yn ffactor sydd yn effeithio ar nifer y cyfranogwyr. Gwelwyd y broblem yma yn dwyn ffrwyth yn yr ysgol ymchwil gan fwriedir cynnal cyfweliad gyda athrawon yn yr ysgol ymchwil ond oherwydd amser cyfyngedig rhwng gwersi ac amser cinio nid oedd hwn yn bosib, gwelir hyn yn atodiad 1 a 4.
Dulliau cyflwyno a dadansoddi data:
Defnyddiwyd dull thematig Braun a Clarke(2006) wrth fynd ati i ddadansoddi’r data a chasglwyd yn ystod yr wythnos ymchwil, gwelir yn atodiad 4 a 5. Darparir y dull 6 cham clir ac effeithiol i fynd ati i ddadansoddi data sef i ddod yn gyfarwydd gyda’r data, dechrau cynhyrchu codau, edrych am themau, adolygu’r themau, diffinio ac enwi themau ac yn olaf ysgrifennu’r adroddiad. Golyga’r 6 cam yma bod y data yn cael eu trin a’i dadansoddi yn fanwl, ychwanega hyn felly at hygrededd yr ymchwil(Braun a Clarke, 2006). Ychwanega Maguire a Delahunt(2017) at y pwynt yma gan ddweud mai 6 cam Braun a Clarke(2006) yw’r dull mwyaf dylanwadol o ddadansoddi data gan ei fod yn darparu fframwaith clir a defnyddiol ar gyfer gwneud dadansoddiad thematig. Trefnwyd y data mewn i 3 thema wahanol sef cryfderau, gwendidau a strategaethau, gwelir hyn yn atodiad 4 a 5. Dyweda Clarke, Braun(2016) a Coe et al(2021) bod trefnu data mewn i themau yn allweddol gan fod hyn yn trefnu’r data mewn modd effeithiol a golyga hyn felly bod modd dadansoddi’r data yn gyflymach. Ymhelaetha Braun a Clarke(2019) a NFER(2013) at hyn gan ddweud bod hi’n holl bwysig i ddadansoddi data mor gyflym â phosib er mwyn ceisio atal camgymeriadau rhag ddigwydd ac er mwyn diogelu dibynadwyedd y data, er enghraifft yr ymchwilydd yn anghofio rhai manylion o’r arsylwad felly yn cynhyrchu data ffug.  Serch hyn, cwestiynir effeithlonrwydd dull Braun a Clarke(2006) gan Nowell et al(2017), Mackieson, Shlonsky a Connolly(2018) gan ddweud mi fydd y dull dim ond yn effeithiol os yw’r ymchwilydd yn onest wrth ddadansoddi’r data a ddim yn cynhyrchu data ffug, os nad yw’r  ymchwilydd yn gwneud hyn nid oes hygrededd yn perthyn i’r ymchwil.
Casglwyd data ansoddol yn ystod yr wythnos ymchwil trwy gynnal arsylwadau a chyfweliad, gwelir yn atodiad 4 a 5. Dyweda Flick(2018), Smith, Davies(2010) a Denscombe(2014) bod nifer o gryfderau yn codi wrth gasglu a dadansoddi data ansoddol, megis mae’n caniatau’r ymchwilydd i gasglu data llawer mwy manwl wrth y cyfranogwyr yn ogystal mi all cryfhau dealltwriaeth yr ymchwilydd o’r pwnc ymchwil o dan sylw. Serch hyn, dadleua Mertens, Pugilse a Recker(2017) gan ddweud bod gwendid yn codi wrth ddadansoddi data ansoddol gan nid yw’n caniatau i’r ymchwilydd i ddadansoddi’r data yn ystadegol a felly nid oes modd cynhyrchu patrymau a thueddiadau clir. Cwestiynir felly a yw data ansoddol yn caniatau i ymchwilwyr i gynhyrchu data dilys neu a oes angen casglu data meintiol er mwyn cryfhau hygrededd yr ymchwiliad ymhellach.
Bod yn foesegol:
Dyweda Denscombe(2014), Brooks, Riele a Maguire(2014) bod hi’n holl bwysig bod ymchwilwyr yn trin pob agwedd o ymchwil mewn modd moesegol er mwyn sicrhau bod y cyfranogwyr sydd yn rhan o’r ymchwil yn cael eu diogelu a’u trin gyda pharch. Cyn dechrau’r gwaith ymchwil creuwyd ffurflen foeseg, gwelir y ffurflen yn atodiad 1. Amlinella’r ffurflen bwriad y gwaith ymchwil yn ogystal â materion moesegol sydd yn gysylltiedig gyda’r ymchwil er enghraifft sut bydd yr ymchwilydd yn sicrhau caniatad a chydsyniad y cyfranogwyr. Gwelir yn atodiad 2 anfonwyd llythr allan i rieni’r cyfranogwyr a oedd dan 18 oed am ganiatad i gymryd rhan yn yr astudiaeth. Serch hyn dyweda Comisiynydd plant Cymru(2024) bod gan blant yr hawl i ddweud beth y ddylai digwydd ac i rywun gwrando arnynt. Sicrheir bod yr hawl sylfaenol yma yn cael ei wireddu yn ystod y gwaith ymchwil trwy ofyn am gydsyniad wrth y cyfranogwyr, gwelir yn atodiad 1. Dyweda Stutchbury, Fox(2009), Bourke a Loveridge(2013) bod hi’n holl bwysig i ofyn am gydsyniad wrth gyfranogwyr er mwyn sicrhau bod eu llais nhw yn cael eu clywed. Ychwanega Alderson, Morrow(2020) a Kirby(2020) at y pwynt yma gan ddatgan heb gydsyniad wrth gyfranogwyr nid oes modd cynnal ymchwil moesegol. Dilynir canllawiau BERA(2024) yn gyson wrth gynnal yr ymchwil, er enghraifft er mwyn diogelu anhysbysrwydd a chyfrinachedd y cyfranogwyr mae’r holl ddata a chasglwyd wrth gynnal yr arsylwadau a chyfweliad yn ddienw er mwyn diogelu preifatrwydd y cyfranogwyr, gwelir yn atodiad 1,4 a 5.
Dadleua Rothstein, Shoben(2013) a Head(2018) bod safleoldeb yn gallu codi wrth gynnal ymchwil moesegol er enghraifft mae’n holl bwysig bod yr ymchwilydd yn egluro i’r cyfranogwyr pwrpas a chynnwys y gwaith ymchwil yn fanwl ac i beidio atal na cuddio gwybodaeth o’r cyfranogwyr. Os yw hyn yn digwydd mae risg mi fydd y cyfranogwyr yn cytuno i gymryd rhan yn yr ymchwil heb wir ddeall pwrpas na gofynion yr ymchwil, nid yw hyn yn foesegol gan fod yr ymchwilydd yn camddefnyddio eu pŵer er mwyn bodloni anghenion ymchwil ei hun. Ychwanega Holmes(2020), David a Alderd(2001) bod hi’n hollbwysig nad yw’r ymchwilydd yn gorfodi unrhyw gyfranogwyr i gymryd rhan yn yr ymchwil gan nad yw hyn yn foesegol. Sicrheir nad oedd hyn yn digwydd wrth gynnal yr ymchwil trwy egluro i’r cyfranogwyr beth oedd pwrspas yr ymchwil a datgan i’r cyfranogwyr cyn dechrau’r ymchwil bod ganddynt yr hawl i dynnu nôl o’r ymchwil ar unrhyw adeg, gwelir hyn yn atodiad 1.
Canlyniadau/Dadansoddiad o ganlyniadau/Trafodaeth:
Codwyd 3 thema wahanol wrth ddadansoddi’r data a chasglwyd yn ystod yr wythnos ymchwil sef cryfderau, gwendidau a strategaethau, gwelir yn atodiad 4 a 5. Amlygwyd nifer o gryfderau yn nhrawsgrifiad y cyfweliad, gwelir yn atodiad 4 megis bod yr ysgol yn gredwyr cryf bod angen sefydlu systemau disgybl canolog i gefnogi plant ag ADY. Mae’r ysgol yn ceisio sicrhau bod anghenion bob un disgybl ag ADY yn cael eu cwrdd. Cysylltir hyn gyda llenyddiaeth Llywodraeth Cymru(2022) sydd yn datgan dylai ysgolion gwneud pob dim o’u gallu er mwyn cefnogi dysgwyr ag ADY ac erthygl 3 hawliau plant sef “dylai pob sefydliad sy’n ymwneud â phlant bob amser wneud yr hyn sydd orau i bob plentyn” (Comisiynydd Plant Cymru, 2024, tud 1). Cryfder arall amlyga wrth ddadansoddi data’r cyfweliad yw bod gan yr ysgol tystiolaeth eglur i ddangos bod strategaethau yn fodd effeithiol o gefnogi plant ag ADY, gwelir yn atodiad 4. Casglwyd y dystiolaeth yma trwy “graffu ar lyfrau, arsylwadau gwersi o waith wedi’i wahaniaethu sgaffaldio a chymhorthion gweledol.” Cysylltwyd y gryfder yma gyda llenyddiaeth Bryant, Bryant, Smith(2020) a Glazzard et al(2019 gan dywedir y llenyddiaeth yma mai strategaethau yw’r modd mwyaf effeithiol o gefnogi plant gydag ADY. Gwelir hyn yn amlwg yn data yr arsylwad yn atodiad 5 gyda’r cyfranogwyr yn ymateb yn dda iawn i’r strategaethau yn y dosbarth. Gwelir hefyd yn nhrawsgrifiad y cyfweliad yn atodiad 4 bod yr ysgol yn ceisio bod yn llwyr gynhwysol gyda’i agwedd tuag at gefnogi plant ag ADY, mae hyn yn gryfder mawr gan fod yr ysgol yn ceisio sicrhau bod anghenion pob disgybl ADY yn cael ei gwrdd. Cysylltir hyn gyda deddf ADY Llywodraeth Cymru(2022) sydd yn datgan dylai ysgolion ledled Cymru gwneud pob dim o’i gallu er mwyn cefnogi dysgwyr ag ADY i ddatblygu yn gyflawn. Gwelir yn nodiadau’r arsylwad yn atodiad 5 bod cryfder arall wedi dod i’r amlwg sef bod strategaethau yn caniatau i’r disgyblion i ddatblygu eu sgiliau gwybyddol, emosiynol a chymdeithasol hyd eithaf eu potensial ,sonnir am hyn yn llenyddiaeth Papatheodorou, Luff a Gill(2011). Dangoswyd y cryfderau yma bod yr ysgol o dan sylw yn gwneud cynnydd da iawn wrth geisio rhoi strategaethau ar waith er mwyn cefnogi dysgwyr ag ADY i wireddu eu potensial fel dysgwyr ac unigolion yn ôl 4 diben Llywodraeth Cymru(2022).

Er yr holl gryfderau uchod gwelwyd ychydig o wendidau yn codi wrth ddadansoddi’r data. Gwelwyd yn nhrawsgrifiad y cyfweliad yn atodiad 4 gwendid mawr sydd yn effeithio ar allu’r ysgol i gefnogi dysgwyr ag ADY sef problemau cyllid sydd yn arwain at ddiffyg staffio. Heb staff ychwanegol yn y dosbarth mae peryg bydd y plant sydd ag ADY ddim yn derbyn y cymorth priodol. Gwelir y wendid yma yn cael ei drafod yn llenyddiaeth Crutchley(2017) a Quirke(2020) sydd yn datgan heb y cyllid ar staffio priodol nid oes modd i athrawon sicrhau bod plant ag ADY yn datblygu hyd eithaf eu potensial. Amlygir y wendid yma unwaith eto yn nodiadau’r arsylwad yn atodiad 5 sydd yn dangos heb y staffio cywir nid oes modd rhoi’r strategaethau ar waith. Gwelir gwendid arall yn nhrawsgrifiad y cyfweliad yn atodiad 4 sef “Anghysondeb ysgol gyfan ac o fewn rhai dosbarthiadau.” Mynega’r CADY ei bryderon am nad yw pob aelod o staff yn yr ysgol yn sefydlu ac yn gweithredu strategaethau er mwyn ceisio cefnogi dysgwyr ag ADY, gwelir y wendid yma yn cael ei drafod yn llenyddiaeth Dash(2018), Doherty a Hughes(2014). Golygir hyn nad yw rhai dysgwyr ag ADY yn derbyn y cymorth priodol ar lawr dosbarth, gan fod yr ysgol yn gweld hi’n anodd ar adegau i osod strategaethau ar waith er mwyn cefnogi plant ag ADY.
Gwelir nifer o strategaethau yn codi wrth ddadansoddi’r data’r cyfweliad a’r arsylwadau, gwelir yn atodiad 4 a 5. Dywedir yng nghyfweliad y CADY yn atodiad 4 ac arsylwyd mewn ystafell ddosbarth yn atodiad 5 bod yr ysgol yn defnyddio corneli tawel i gefnogi dysgwyr ag ADY. Dyweda llenyddiaeth Cowley(2021) , Glazzard a Bligh(2018) bod corneli tawel yn strategaeth effeithiol i gefnogi plant ag ADY gan fod plant ag ADY yn gallu gweld amgylchedd y dosbarth yn ormod ar adegau,  felly mae darparu cornel dawel iddynt yn cynnig seibiant iddynt o amgylchedd y dosbarth. Strategaeth arall defnyddir yn yr ysgol i gefnogi plant gydag ADY, gwelir yn atodiad 4 a 5 yw’r defnydd o amserlen weledol. Dyweda Ellis, Kirby ac Osborne(2024) bod amserlen weledol yn fodd effeithiol iawn o gefnogi dysgwyr ag ADY gan ei fod yn darparu strwythur a threfn glir i’r plant sydd yn dibynnu ar drefn. Gwelir yn atodiad 5, “pit stops” cyson yn digwydd yn ystod gwersi i wirio dealltwraieth a chylched synhwyraidd yn cael ei gynnal yn y bore. Dangosir hyn felly bod yr ysgol yn defnyddio nifer helaeth o strategaethau ac yn teliwra’r strategaethau yma i geisio cefnogi dysgwyr ag ADY i gyflawni eu llawn potensial ar lawr y dosbarth.
Casgliad ac argymhellion:
Casglwyd llawer o ddata yn ystod yr wythnos ymchwil ac amlygwyd 3 thema amlwg sef cryfderau, gwendidau a strategaethau. Dangoswyd yr ysgol nifer o gryfderau amlwg wrth geisio cefnogi dysgwyr ag ADY megis mae’r ysgol yn ceisio sicrhau addysg gynhwysol a theg ar gyfer pob disgybl ag ADY. Er hyn gwelir gwendidau amlwg  yn effeithio ar gallu’r ysgol i gyflawni hyn megis problemau cyllid a staffio yn effeithio ar effeithlonrwydd yr ysgol i gefnogi dysgwyr ag ADY. Casglwyd llawer o dystiolaeth yn ystod yr wythnos ymchwil sydd yn dangos bod yr ysgol yn ceisio defnyddio a darparu nifer helaeth o strategaethau i gefnogi dysgwyr ag ADY. Am hyn felly gwelir bod yr ysgol yn dilyn deddf ADY Llywodraeth Cymru(2022) trwy geisio sicrhau bod pob plentyn ag ADY yn derbyn chwarae teg ar lawr y dosbarth, ac yn derbyn y gefnogaeth briodol i ddatblygu’n gyflawn. Serch hyn nid oes modd cyffredinoli’r data yma ar gyfer Cymru gyfan neu’n sirol gan effallai mi fydd ysgolion arall o amgylch Cymru yn cefnogi plant ag ADY mewn modd gwahanol. Mae modd dibynnu ar y data a chasglwyd yn ystod yr wythnos ymchwil gan fod y data wedi cael eu casglu mewn modd moesegol gan ddilyn canllawiau BERA(2024). 
Uwcholeuwyd pwysigrwydd adfyfyrio ar ymchwil yng nghylch adfyfyriol Gibbs(1988), gwelir yn atodiad 6. Defnyddiwyd dull myfyriol Gibbs(1988) i uwcholeuo beth ddigwyddodd yn ystod yr ymchwil, beth aeth yn dda yn ystod y broses ymchwil a beth sydd dal angen datblygu’n ymhellach er mwyn sicrhau ymchwil effeithiol(Markkanen et al, 2019). Defnyddir y model yma er mwyn gwella arfer proffesiynol ymhellach, gwelir yn atodiad 6. Hoffaf dreialu’r strategaethau y sonnir amdanynt uchod yn y dyfodol er mwyn ceisio cefnogi’n fwy dysgwyr ag ADY. Mae’r aseiniad yma wedi caniatau i mi i gyflawni’r safon SAC o ddarllen ehangach a chanfyddiadau ymchwil trwy ddyfnhau fy nealltwriaeth ymhellach o ddulliau penodol o sut i gefnogi plant ag ADY. Yn ogystal rwyf hefyd wedi cyflawni’r safon SAC o ddatblygu technegau newydd gan rwyf nawr yn ymwybodol o strategaethau newydd i ddefnyddio ar lawr y dosbarth er mwyn cynorthwyo dysgwyr ag ADY yn y dyfodol. Mae’r ymchwil yma wedi caniatau i mi ddeall ymhellach sut i gefnogi plant ag ADY i gyflawni eu llawn botensial ac sut i gynorthwyo’r disgyblion yma ynghylch sut i ddatblygu i fod yn ddysgwyr uchelgeisiol, mentrus, gwybodus ac iach yn unol â dibenion Llywodraeth Cymru(2022). Mae hefyd wedi cadarnhau unwaith eto yn fy meddwl y pwysigrwydd o’r athro ei hunan yn ddysgwr gydol oes yn yr un ffordd y mae yntau yn ceisio gwreiddio’r agwedd hon yng ngyhymeriad ei ddysgwyr ar lawr y dosbarth. 

